Rikunarita-ORG/Wikinium huggingface dataset:
# Raidieraksts[labot | labot pirmkodu]

**Raidieraksts** jeb **podkāsts** (angļu: *podcast*, kas no *iPod* un *cast* — 'pārraidīt') ir periodiski izdots skaņu, video datņu kopums, ko ar tīmekļa sindikācijas palīdzību no Vispasaules tīmekļa lejuplādē datorā vai padara pieejamu straumēšanai tiešsaistē. Sākotnēji podkāstus varēja klausīties tikai ar kabatas atskaņošanas ierīcēm, no kā arī cēlies to nosaukums.

## Vēsture

Vārdu "podkāsts" (*podcast*) pirmo reizi 2004. gadā publiski lietoja tehnoloģiju eksperts un žurnālists Bens Hammerslijs laikrakstā *The Guardian*:

|  |  |  |
| --- | --- | --- |
| “ | MP3 atskaņotāju klāsts, piemēram, "Apple iPod", lēta vai bezmaksas audio producēšanas programmatūra, kā arī blogošanas attīstība – tas viss rada auglīgu augsni amatieru radītu radio raidījumu veidošanai. Bet kā to nosaukt? Audioblogošana? Podkāsti? Gorillmedijs? | ” |
| —Bens Hammerslijs, *The Guardian*,  |

2007. gadā Latvijas Zinātņu akadēmijas Terminoloģijas komisija kā vārda *podcast* latviskās atbilsmes apstiprināja jēdzienus „podraide”, „podraidījums”, „aplāde” un „aplādes fails”, tomēr tie neieviesās un 2020. gadā apstiprināts jauns latviskojums — raidieraksts.

## Atsauces

## Ārējās saites

### Latviešu raidieraksti un raidieraksti latviski

* Pieturzīmes (par latviešu valodu)
* 20 Minūtes
* 21. gadsimta latvietis Arhivēts 2017. gada 23. decembrī, *Wayback Machine* vietnē.
* Globusam otrā pusē[novecojusi saite]
* LevelUp podkāsis (saite uz arhivētu versiju)
* Interneta Biznesa Forums
* No Plutona
* Podkāsts -— Ojārs Kapteinis
* Podkasts Punkts
* Svarīgās Detaļas Arhivēts 2016. gada 18. septembrī, *Wayback Machine* vietnē.
* Train2win.lv — par riteņbraukšanas treniņiem, uzturu un ieteikumiem
* Tinteszoba podkāsts — par hiphopu un tā aktualitātēm Latvijā un pasaulē
* *The Eastern Border* Arhivēts 2021. gada 13. aprīlī, *Wayback Machine* vietnē. (angliski)
* *Latvia Weekly* (angliski)
* Latvijas Zinātnes padomes ekspertu komisiju aplāde "Zinātnes zīmes"
* Komūnistiskais podkāsts (iepriekš UOC.LV Podkāsts)
* Žurnāla "Ir" podkāsts "Šķiltava"
* Vai viegli būt?
* "Telos.lv" sarunu aplādes
* "Bize Vaļā" podkasts
* "CILVĒKJAUDA" podkasts ar Lauru Dennleri
* "Tiesības zināt" podkasts ar Kārli Arāju
# Kalaallit Nunaata Radioa

| *Kalaallit Nunaata Radioa* |
| --- |
|  |
| Tips |
sabiedrisks medijs |
| Darbības joma |
plašsaziņas līdzeklis |
| Dibināts |
1958. gads |
| Galvenais birojs | Nūka,  Grenlande |
| Produkti |
radio, TV |
| Īpašnieks(-i) |
Grenlandes valdība |
| Tīmekļa vietne | Oficiālā tīmekļa vietne |

Kalaallit Nunaata Radioa ir 1958. gadā dibināts Grenlandes sabiedriskais medijs. Tā galvenā mītne atrodas Grenlandes galvaspilsētā Nūkā.

*Kalaallit Nunaata Radioa* (tulkojumā no grenlandiešu valodas - *Grenlandes radio*), uztur divus telekanālus - KNR1 un KNR2, kā arī radiostaciju KNR. Programmas galvenokārt ir grenlandiešu valodā. Gan TV, gan radio programmas tiek raidītas arī internetā. 2013. gadā sabiedrība pārcēlās uz jaunu mītni.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kalaallit Nunaata Radioa.
* Oficiālā tīmekļa vietne
# Pitsburgas "Steelers"

| Pittsburgh Steelers |
| --- |
|  |
| Nosaukums latviski |
Pitsburgas "Steelers" |
| Sporta veids |
Amerikāņu futbols |
| Pilsēta |  Pitsburga, Pensilvānija, ASV |
| Līga |
Nacionālā futbola līga |
| Konference |
Amerikas futbola konference |
| Divīzija |
Ziemeļu divīzija |
| Dibināts |
1933 |
| Stadions | *Acrisure Stadium* (ietilpība: 68 400) |
| Krāsas |
Melna, zelta, balta                |
| Īpašnieks |
Rūniju ģimene |
| Prezidents |
Arts Rūnijs II |
| Menedžeris |
Omars Hāns |
| Galvenais treneris |
Maiks Makartijs |
| Tituli |
| NFL kausi |
6 |
| Konferences tituli |
8 |
| Divīzijas tituli |
25 |

**Pitsburgas "Steelers"** (angļu: *Pittsburgh Steelers*) profesionāls amerikāņu futbola klubs, kas ir bāzēts Pitsburgā, Pensilvānijas štatā, ASV. Tas ir dibināts 1933. gadā kā **Pitsburgas "Pirates"**. "Steelers" spēlē Nacionālās futbola līgas (NFL) Amerikas futbola konferences Ziemeļu divīzijā. Klubs savā pastāvēšanas vēsturē ir uzvarējis sešās Superkausa izcīņās, kas ir līgas labākais sasniegums (kopumā spēlējis astoņos Superkausos). "Steelers" savas mājas spēles aizvada *Acrisure Stadium* stadionā.

## Sasniegumi

Superkauss
* 1974 (IX), 1975 (X), 1978 (XIII), 1979 (XIV), 2005 (XL), 2008 (XLIII)

## Ārējās saites

* Vikikrātuvē par šo tēmu ir pieejami multivides faili. Skatīt: Pitsburgas "Steelers".
* Kluba oficiālā mājaslapa (angliski)
# Intel

| *Intel Corporation* |
| --- |
|  |
| *Intel* centrālais birojs Santaklērā, Kalifornijā |
| Darbības joma |
elektroniskā rūpniecība |
| Dibinātājs |
Gordons Moors Roberts Noycs |
| Galvenās personas |
Bob Swan Izpilddirektors |
| Produkti |
mikroprocesori, mātes plates mikroshēmojumi, tīkla kartes, grafiskie procesori, iegultie procesori |
| Ieņēmumi | ▲ 70.7 Miljardi US$ (2018) |
| Pamatdarbības ienākumi | ▲ 23.3 Miljardi US$ (2018) |
| Neto ienākumi | ▲ 21.0 miljardi US$ (2018) |
| Aktīvi | ▲ 127.9 miljardi US$ (2018) |
| Kopkapitāls | ▲ 74.5 miljardi US$ (2018) |
| Darbinieki |
110,200 (2019) |
| Tīmekļa vietne | www.intel.com |

Intel Corporation ir pasaules lielākā pusvadītāju kompānija, kas ir radījusi x86 sērijas mikroprocesorus, kurus izmanto daudzos personālajos datoros. Kompānija dibināta 1968. gadā ar nosaukumu "**Int**egrated **El**ectronics Corporation". Tās centrālais birojs atrodas Santaklērā, Kalifornijā, ASV.

Bez mikroprocesoriem *Intel* izgatavo mātes plates mikroshēmojumus, tīkla kartes, grafiskos procesorus, iegultos procesorus, kā arī citas sakaru un datoru iekārtas.

## *IM Flash Technologies*

2005. gadā, *Intel* un *Micron Technology* paziņoja to vienošanos par jauna kopuzņēmuma dibināšanu, *IM Flash Technologies*, Lehi, Jūtas štatā. Kopuzņēmums ražotu NAND zibatmiņu abiem uzņēmumiem. 2007. gada februārī, uz veiksmīgo attiecību pamata, abi uzņēmumi dibināja otro kopuzņēmumu, *IM Flash Singapore*, bet tas dēļ apjomīgās finanšu krīzes darbību uzsāka tikai 2011. gada aprīlī. 2012. gada februārī, *Intel* pārdeva savu daļu akciju iekš *IM Flash Singapore* un tam piederošo *IM Flash Technologies* inventāru *Micron*, lai palielinātu efektivitāti.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Intel.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Lielās Ukrainas enciklopēdijas raksts (ukrainiski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* Oficiālā tīmekļa vietne
# Programmatūras izstrāde

**Programmatūras izstrāde** ļauj uzņēmumiem vai organizācijām izveidot un pielāgot programmas un informācijas sistēmas, lai risinātu konkrētas uzdevumus vai problēmas. Šāda veida darbība prasa plašu tehnisku zināšanu un pieredzi, jo nepieciešams izstrādāt kodu, kas palīdzēs programmai darboties un veikt nepieciešamās funkcijas.

## Apakštēmas

### Skata modelis

Skata modelis (angļu: *View model*) ir pamatstruktūra, kas nodrošina sistēmas un tās vides apskatus, kas tiek izmantoti programmatūras izstrādes procesā. Tas ir grafisks attēlojums skata pamata semantikas.

### Biznesa process

Grafiska informācijas pašreizējās stāvokļa attēlošana nodrošina ļoti efektīvu veidu, kā prezentēt informāciju gan lietotājiem, gan sistēmas izstrādātājiem. Biznesa modelis ilustrē funkcijas, kas saistītas ar modelējamo biznesa procesu, un organizācijas, kas veic šīs funkcijas. Attēlojot darbības un informācijas plūsmas, tiek izveidots pamats, lai vizualizētu, definētu, saprastu un validētu procesa būtību.

### Programmēšanas paradigma

Programmēšanas paradigma ir fundamentāla datorprogrammu veidošanas stila pieeja, kas parasti netiek noteikta ar projekta vadības metodoloģiju (piemēram, ūdenskrituma vai spējā programmatūras izstrāde).

## Skatīt arī

* Programmatūras izstrādes process
* Tīmekļa izstrāde

### Lomas un nozare

* Programmētājs
* Programminženierija
* Programmatūras izstrādātājs

## Atsauces
# Windows 3.1x[labot | labot pirmkodu]

*Windows 3.1x*| *Windows for Workgroups 3.11* ekrānuzņēmums |
| Uzņēmums / izstrādātājs |
Microsoft |
| Pirmkoda modelis |
Slēgta tipa |
| Licence |
Komerciāla |
| Iepriekšējā |
Windows 3.0 (1990) |
| Nākamā | *Windows 95* (1995) |

Windows 3.1x (kodētais nosaukums Janus) ir 16 bitu operētājsistēmu virkne, kuru izmantoja uz personālajiem datoriem. Virkne sākās ar*Windows 3.1*, kurš pirmoreiz tika pārdots 1992. gada aprīlī kā Windows 3.0 turpinājums. Nākamās versijas tika publicētas starp 1992. un 1994. gadu, līdz brīdim, kad virkni pārtrauca *Windows 95*.

## Versijas

### *Windows 3.1*

W*indows 3.1* tika izlaists 1992. gada 6. aprīlī, iekļāva *TrueType* fontu sistēmu. *Windows 3.1* tika izveidots, lai nodrošinātu saderību ar vecākām versijām. Kā Windows 3.0 tas iekļāva *File Manager* un *Program Manager*.
*Windows 3.1 Multimedia* PC versijā (tikai beta versija, izlaists 1992. gada novembrī) iekļāva multivides atskaņotāju, kas ļāva atskaņot video failus.

### *Windows 3.11*

*Windows 3.11* tika izlaists 1993. gada 8. novembrī. Šis atjauninājums nepievienoja jaunas funkcijas, tikai izlaboja kļūdas. *Microsoft* nomainīja visas tirdzniecības *Windows 3.1* versijas ar Windows 3.11, un piedāvāja bezmaksas atjauninājumus jebkuram *Windows 3.1* īpašniekam.

## Programmatūra

### *Internet Explorer*

*Windows 3.1* operētājsistēmai tika izstrādātas *Internet Explorer 2, 3, 4, 5* versijas.
# Apple One

| *Apple One* |
| --- |
|  |
| Pamatinformācija |
| Īpašnieks | *Apple Inc.* |
| Valodas | vairākas valodas |
| Reģistrācija | obligāta, maksas |

Apple One ir ASV abonementa pakalpojumu komplekts, ko piedāvā un pārvalda *Apple Inc.*. Pakalpojums tika prezentēts 2020. gadā un apvieno vairākus *Apple* digitālos pakalpojumus vienā abonementā, ļaujot lietotājiem ietaupīt un pārvaldīt abonementus centralizēti.

*Apple One* var ietvert tādus pakalpojumus kā *Apple Music*, *Apple TV+*, *Apple Arcade*, *Apple Fitness+* un *iCloud*, atkarībā no izvēlētā plāna. Abonenti var dalīties ar ģimenes locekļiem, visi pakalpojumi tiek sinhronizēti *Apple* ekosistēmā.

## Ārējās saites